_:n695f8d6e6f30405e9e2314e7de7f3e45xb2
<http://schema.org/value>
"Den store foyer på Godsbanen var tætpakket med kulturelle aktører, da Aarhus 2017 holdt informationsmøde om ansøgningsmulighederne til det kommende kulturhovedstadsprojekt.  Mange havde set frem til at høre nyt fra sekretariatet, som der har været stille omkring de sidste par måneder. Programrådet Det nye programråd skal yde kunstnerisk og strategisk rådgivning til Aarhus 2017. Rådet skal sammen med programdirektør, Gitte Just, vurdere og kvalificere de projektansøgninger, der indstilles til Fonden Aarhus 2017s bestyrelse. Det er bestyrelsen, der træffer den endelige beslutning om, hvilke projekter, der opnår støtte og vil indgå i kulturhovedstadens program. Bo Damgaard, Direktør for FilmFyn, medierådgiver, tv-producent  Judith Schwarzbart, Kurator, ACTS 2014, PhD Fellow RUC, tidl. Kreativ direktør U-turn  Lars Geer Hammershøj, Lektor ved Institut for Uddannelse og Pædagogik Aarhus Universitet  Morten Lervig, Production Manager, CAVI H.C. Gimbel, Kreativ direktør, Teater Republique Søren Friis Møller, Ass. Professor, PhD Copenhagen Business School Gösta Knudsen, Arkitekt, tidl. Stadsarkitekt Aarhus Kommune og rektor Danmarks Designskole  Pelle Andersen, Direktør, Food Organisation of Denmark Wickie Meier, Ass. Professor, Esmod Kunsthochschule, partner REALLY  Hanne Vibeke Holst, Forfatter og journalist Wayne Siegel, Komponist, DIEM, Det Jyske Musikkonservatorium Mette Skougaard, Direktør, Det Nationalhistoriske Museum, Frederiksborg Slot Victoria Diemer Bennetzen, Partner, KATOxVictoria og vært på Arkitektens hjem  Bo Skaarup, Direktør, Naturhistorisk Museum  »Det er ikke overraskende, at så mange er kommet i dag. Vi har været stille - med vilje. Det tager tid at opbygge en ny organisation. Vi har været travle, og I har været tålmodige. Tak skal I have,« indledte kulturhovedstadsprojektets adm. direktør Rebecca Matthews.  Hun kaldte kulturhovedstad 2017, for et »once in a lifetime opportunity« for Aarhus.  »Kulturen er hjertet i projektet. Vi tænker kultur i bred forstand, lige fra kunst til sport,« forklarede Matthews om sine visioner for 2017.  På den økonomiske front var ambitionen stadig et budget på 500 mio. kroner.  »200 mio. kroner fra regionen og 100 mio. kroner gennem fundraising og EU-midler. Og fra Staten, ja det er den kritiske del. I sidste uge blev der nedsat en tværministeriel gruppe, som vi skal mødes med snart,« sagde Rebecca Matthews, der håbede at vide mere om de økonomiske udsigter til maj. Projekter som peger fremad Programdirektør Gitte Just lagde ud med at recitere Benny Andersens digt, »På høje tid«.  »Det er rigtigt, verden venter ikke på os. Vi har travlt, og vi skal lave det her sammen,« indledte hun.  Baggrunden for mødet var også at gøre opmærksom på ansøgningskriterierne for at søge penge i programrunde 1.  De 22 mio. kroner er sat af til de strategiske projekter, der peger fremad og styrker den langsigtede udvikling af den kreative sektor.  »Mine tanker om Rethink, er at det er noget, der bygger videre på noget vi kender i forvejen, men det skal være noget som bringer os videre. Hvis ikke det er noget nyt, er det ikke et Rethink-projekt,« forklarede Gitte Just.  Hun så fortsat programmet som bygget op omkring tre hovedområder, nemlig: Byen, Kunst og kultur samt Bæredygtighed, mangfoldighed og demokrati.  »Vi vil gerne have, at byen og borgerne skal være involverede i projektet, så det bliver et organisk laboratorium, som vi laver sammen,« fortalte Gitte Just. Nyt råd - nyt nåleøje For at komme med i programmet skal alle ansøgninger, både nye og gamle, igennem et nyetableret programråd på 14 personer.  Rådet er blevet sammensat med hjælp fra den regionale styregruppe og Fonden Aarhus 2017s bestyrelse.  »Jeg bad dem komme med navne, da jeg mener, at det er vigtigt, at vi får et nationalt råd, som har et bredere udsyn.  Samtidig skulle det være folk, som var vant til at sidde i et råd. Deres rolle er, at fungere som strategiske rådgivere, der er med til at sikre en høj kvalitet, når vi gennemgår ansøgningerne. De er med til at sikre at projekterne er bredt funderet, så der bliver et tilbud til alle,« sagde Gitte Just, der var glad for, at så mange interesserede var mødt op på Godsbanen.  »Det viser et stort behov for, at vi kommer ud. Jeg kan godt forstå, hvis folk har været utålmodige, men der har været et stykke arbejde, som skulle laves først,« forklarede hun.  Af de 22 mio. kroner er de 12 mio. kroner sat af til brede kulturformål, mens 10. mio. kroner er øremærket til erhvervsudvikling bland kreative erhverv. Det arbejde er allerede sat i gang med Vækstforum for Region Midtjylland.  Der er deadline for ansøgningerne 2. marts."
<https://stiften.dk/artikel/stor-interesse-for-2017-m%C3%B8de>